《和李处劢题萃清阁》
宋代·江纬

于嗟道力浅，日恐世缘熟。身虽走朝市，梦辄在岩麓。

归来濯尘走，筑室浅流瀑。檐宿谪仙云，径荒陶令菊。

吟哦格调古，卫养神气肃。遐观狭宇宙，幽讨遍山谷。

林泉无俗韵，松桧有清馥。悠然梦幻身，忍把利名束。

吾人蕴长才，未肯策高足。朅来金溪上，共奏紫芝曲。

永结忘形交，何须醉𨤍醁。

作者简介：江纬，名慈，字彦文，开原乡一都塘口人。元符三年（1100），如对，赐进士，授太常少卿。建炎间，以言事忤，归居七虎堂。七虎堂，位于石门乡二十三都华埠镇大坞岗。宋元祐间（1086-1093）由太常少卿江纬创建。时江少齐、江朝宗、江少虞、程俱、李处权、赵子昼，曾负笈至此求学，时人称文中七虎。